KGENDESIGNERPLUGI(1)

NOM
kgendesignerplugin - Genera connectors de giny per a Qt(TM) Designer.

SINOPSI

kgendesignerplugin [OPCIONS...] fitxer

DESCRIPCIÓ

Els connectors de giny personalitzats per a Qt(TM) Designer solen seguir un patró estàndard, i les classes proporcionades pel connector proporcionen principalment informació estàtica, juntament amb la funció de crear una instància que normalment només és una crida de constructor senzill. kgendesignerplugin permet als desenvolupadors de biblioteques que proporcionen ginys nous, el fet de crear un connector d'este tipus sense necessitat de crear tot el codi repetitiu associat, proporcionant un senzill fitxer de descripció d'estil ini.

kgendesignerplugin tria els valors predeterminats per a la majoria de les opcions de configuració, de manera que sol ser necessària una configuració mínima.

OPCIONS

-o fitxer
    El nom per al fitxer C++ generat. Si no es dona, s'utilitza l'eixida estàndard (stdout).

-n nom_del_connector
    Es proporciona per compatibilitat. El valor predeterminat per a l'opció PluginName al fitxer d'entrada.

-g grup
    Es proporciona per compatibilitat. El valor predeterminat per a l'opció DefaultGroup al fitxer d'entrada.

--author
    Mostra informació sobre l'autoria.

--license
    Mostra informació sobre la llicència.

-h, --help
    Mostra un text breu d'ajuda.

-v, --version
    Mostra informació sobre la versió.

FORMAT DEL FITXER

El fitxer d'entrada és un fitxer de configuració d'estil ini (en concret, és el format implementat per l'entorn de treball KConfig), el qual descriu un conjunt de ginys. Conté una secció [Global], la qual proporciona informació general sobre el connector, i una secció per a cada giny que s'ha d'incloure en el connector.

La secció [Global] conté les següents entrades:

DefaultGroup
    El valor predeterminat per a l'entrada Group en les seccions de classe (predeterminat: «Custom», a menys que s'indique l'opció -g).

Includes
    Una llista (separada per comes) dels «includes» requerits (predeterminat: buida). Cal tindre en compte que els fitxers de capçalera per als ginys especificats més avant al fitxer no s'han de llistar ací. En canvi, açò és per a les capçaleres especials per a l'ús propi del connector, com les de les classes que proporcionen vistes prèvies.

PluginName
    El nom de la classe de C++ principal en el connector (predeterminat: «WidgetsPlugin», a menys que s'indique l'opció -n).

Cada classe ha de tindre la seua pròpia secció [ClassName], la qual pot incloure les següents entrades:

CodeTemplate
    El valor retornat per la funció codeTemplate() del connector, la qual és marcada per a «ús futur» per Qt(TM) Designer (predeterminat: buida).

ConstructorArgs
    Els arguments que s'ha de passar al constructor de la classe indicada per ImplClass. Estos han d'estar envoltats entre parèntesis (predeterminat: «(parent)»). L'única variable garantida que estarà disponible és la parent, la qual és la pare de QWidget passada per Qt(TM) Designer.

    Esta entrada serà ignorada si s'establix CreateWidget.

CreateWidget
    El codi necessari per a crear una instància del giny (predeterminat: utilitza new per a crear una instància de la classe indicada per l'entrada ImplClass, passant els arguments especificats per ConstructorArgs). Vegeu les notes per a ImplClass i ConstructorArgs.

DomXML
    Una descripció IU en XML del giny (predeterminat: el valor predeterminat proporcionat per les capçaleres al connector de Qt(TM) Designer).

Group
    El grup per a mostrar el giny davall Qt(TM) Designer (predeterminat: el valor de l'entrada DefaultGroup a la secció [Global]).

IconName
    El fitxer d'imatge o nom d'icona estàndard que s'utilitza com a icona per a este giny en la llista de ginys de Qt(TM) Designer (predeterminat: un fitxer PNG anomenat amb el nom de la secció, eliminant qualsevol caràcter de dos punts, al directori «pics» dins d'un fitxer de recursos compilat. Per exemple, :/pics/Foo.png a la secció [Foo], o :/pics/FooBar.png a la secció [Foo::Bar]).

ImplClass
    La classe que s'ha d'utilitzar per a crear una instància del giny per a l'ús de Qt(TM) Designer (predeterminat: el nom de la secció). Cal tindre en compte que este en realitat no ha de per què ser la classe que es crearia per a una aplicació final: està determinat per la DomXML.

    Esta entrada serà ignorada si s'establix CreateWidget.

IncludeFile
    La capçalera que s'ha d'incloure per a utilitzar-la amb este giny (predeterminat: la versió en minúscules del nom de la secció, eliminant qualsevol caràcter de dos punts i annexant «*.h». Per exemple, foo.h en la secció [Foo], o foobar.h en la secció [Foo::Bar]).

IsContainer
    Si este giny pot contindre altres ginys (predeterminat: false).

ToolTip
    El consell d'eina que es mostrarà quan es passe per damunt del giny en la llista de ginys de Qt(TM) Designer (predeterminat: el nom de la secció, amb «Widget» annexat. Per exemple, Foo Widget en la secció [Foo]).

WhatsThis
    El text de «Què és açò» associat amb el giny a Qt(TM) Designer (predeterminat: el nom de la secció, amb «Widget» annexat. Per exemple, Foo Widget en la secció [Foo]).

EXEMPLES

El fitxer de descripció més senzill podria paréixer-se a açò:

    [Foo]
    ToolTip=Displays foos
    [Bar]
    ToolTip=Bar editor

Cal tindre en compte que cada classe almenys haurà de tindre un conjunt de claus (en este exemple s'utilitza ToolTip), en cas contrari s'ignorarà.

Usualment, voldreu canviar el text a almenys visible per l'usuari, el qual vol dir les entrades ToolTip, WhatsThis i Group. A més, establir el nom del connector pot ser una bona idea per a evitar possibles col⋅lisions de símbol i no confondre als depuradors (tant l'aplicació del depurador com la persona que realitza la depuració):

    [Global]
    PluginName=FooWidgets
    DefaultGroup=Display
    [Foo]
    ToolTip=Displays bears
    WhatsThis=An image widget that displays dancing bears
    [Bar]
    ToolTip=Bar editor
    WhatsThis=An editor interface for bars for bears
    Group=Editing

Poden ser necessaris fitxers més complexos si teniu classes d'espais de nom o opcions addicionals que necessiten ser subministrades als constructors, per exemple:

    [Global]
    PluginName=FooWidgets
    DefaultGroup=Foo
    [Foo::Bar]
    ToolTip=Displays bars
    WhatsThis=A widget that displays bars in a particular way
    IncludeFile=foo/bar.h
    IconName=:/previews/bar.png
    [Foo::Baz]
    IncludeFile=foo/baz.h
    ConstructorArgs=(Foo::Baz::SomeOption, parent)
    Group=Foo (Special)
    IsContainer=true
    IconName=:/previews/baz.png

De vegades els ginys especialment complexos poden necessitar una implementació «classe de vista prèvia» especial per al seu ús en Qt(TM) Designer. Esta podria ser una subclasse del giny real, la qual només faria alguna configuració addicional, o podria ser una implementació completament diferent.

    [Global]
    Includes=foopreviews.h
    [FancyWidget]
    ImplClass=FancyWidgetPreview

VEGEU TAMBÉ

https://doc.qt.io/qt-5/designer-creating-custom-widgets.html
    La documentació de Qt(TM) Designer sobre la creació de connectors per a ginys personalitzats.

ERRORS

Utilitzeu el Seguidor d'errors de KDE[1] (escriviu-hi en anglés) per a informar-ne, no envieu cap correu directament als autors.

AUTORS

Johnson, Richard <rjohnson@kde.org>
    Va escriure la documentació original.

Merry, Alex <alexmerry@kde.org>
    Ha actualitzat la documentació al Frameworks 5 de KDE.

NOTES

1.  Seguidor d'errors de KDE
    https://bugs.kde.org